नई दिल्लीः अपने पति विराट कोहली की अगुवाई वाली टीम रॉयल चैलेंजर्स बैंगलोर के लिए इस आईपीएल में पत्नी अनुष्का शर्मा कोहली जमकर चियर कर रही हैं। कभी वो मैदान पर रहकर पूरे जोश के साथ स्टैंड्स में बैंगलोर की हौसलाअफजाई करती नजर आती हैं, तो कभी सोशल मीडिया के जरिए। सोमवार को पंजाब के खिलाफ मुकाबले से पहले अनुष्का ने बैंगलोर को अपने एक खास ट्वीट के जरिए शुभकामनाएं दी थीं। ये मैच बैंगलोर के लिए करो या मरो वाला मैच था। जब बैंगलोर ने पंजाब को 10 विकेट से करारी मात दे दी, तो इसके बाद विराट ने भी अपने अंदाज में अनुष्का को शुक्रिया कहा।